Publication: Magyar Közlöny
Issue: MK-2011-69 (Year: 2011, Number: 69)
Era: contemporary
Section: az épített környezet alakításáról és védelmérõl szóló 1997. évi LXXVIII. törvény (a továbbiakban: Ét.) véleményezési
Paragraph Index: 649

az épített környezet alakításáról és védelmérõl szóló 1997. évi LXXVIII. törvény (a továbbiakban: Ét.) véleményezési eljárást elõíró 9. §-ában foglaltaknak, így az törvénysértõ, ezáltal az Alkotmány 44/A. § (2) bekezdésével sem összeegyeztethetõ. A 2006. március 2. napján tartott közgyûlésen az Ör. alkalmas volt arra, hogy eredeti szövegezéssel a képviselõk azt elfogadják, tekintettel arra, hogy ezzel a szövegváltozattal kapcsolatban a Ét.-ben elõírt véleményezési eljárást lefolytatták. Azonban 2006. február 21-i keltezéssel a Városfejlesztési és Városüzemeltetési Bizottság az Ör. eredeti, már véleményezett szövegéhez módosító indítványt nyújtott be, melynek tartalma az Ör. véleményezett szövegétõl eltért (a módosítást a véleményezésre bocsátott változat nem tartalmazta). Ezt a módosítást a véleményezési eljárás ismételt lefolytatása nélkül a közgyûlés 2006. március 2. napján megtartott ülésén elfogadta. A hivatalvezetõ indítványa indokolásában arra hivatkozott, hogy a bizottsági módosítás tekintetében az elõzetes véleményezési eljárás nem került lefolytatásra, így az sérti az Ét. 9. § (7) bekezdését. Az önkormányzat azzal védekezett, hogy az önkormányzati képviselõknek az Ötv.-bõl, mint 2/3-os törvénybõl eredõ, „módosító indítványok benyújtásához fûzõdõ alkotmányos joga nem korlátozható az egyszerû többséggel elfogadható Ét. rendelkezései révén”. II.

Source: https://magyarkozlony.hu/hivatalos-lapok/bc5a2650c13cdbb1c5ff5078ee1c2e0f04d5eb10/dokumentumok/78d23390f26a734d02fdb594cd3a83af94a2dd17/letoltes